- विधानसभा में नेता प्रतिपक्ष अजय सिंह ने बुधवार को विधानसभा के प्रमुख सचिव एपी सिंह को राज्य सरकार के खिलाफ अविश्वास प्रस्ताव का नोटिस देकर सूचना दे दी। नोटिस देने के बाद अजय सिंह ने उम्मीद जतायी कि विधानसभा में इस मुद्दे पर विस्तार से चर्चा होगी। उन्होंने कहा कि लोकतांत्रिक व्यवस्था में विपक्ष को अपनी बात रखने की पूरी आजादी है और इसका सम्मान राज्य सरकार द्वारा भी किया जाना चाहिए।